3.7.

Ugunsizturības tests, kas jāveic tādas degvielas tvertnes paraugiem, kurai veikts caurlaidības tests 3.7.1. Testa paraugu sagatavošana 3.7.1.1. No vienas vai vairākām degvielas tvertnēm, kam veikts caurlaidības tests, ņem vismaz desmit plakanus vai gandrīz plakanus testa paraugus, kas ir 125 ± 5 mm gari un 12,5 ± 0,2 mm plati. Tomēr, ja šādus testa paraugus nevar paņemt degvielas tvertnes konstrukcijas īpatnību (t. i., formas) dēļ, šā testa nolūkiem uzskata par pieņemamu sagatavot vienu vai vairākas īpašas tvertnes ar līdzīgām iezīmēm, bet ar vairākām plakanām vai gandrīz plakanām virsmām, kas iebūvētas sienās. Visu paraugu kopējam biezumam jābūt ± 5 % robežās no visbiezākā parauga. 3.7.1.2. Katrā paraugā iegriež divas līnijas, vienu 25 mm un otru 100 mm attālumā no viena gala. 3.7.1.3. Testa paraugu malām jābūt skaidri noteiktām. Nozāģētās malas nolīdzina ar smalku smilšpapīru, lai iegūtu gludu virsmu. 3.7.2. Testa aprīkojums 3.7.2.1. Testa kamera sastāv no pilnīgi slēgta laboratorijas velkmes skapja ar karstumizturīgu testa novērošanas logu. Lai nodrošinātu iespēju redzēt paraugu no aizmugures, dažās testa kamerās var izmantot spoguli. Testa laikā dūmu velkmes ventilators jāizslēdz un tūlīt pēc testa jāiedarbina no jauna, lai aizvadītu sadegšanas produktus. Testu var veikt arī metāla kastē, kas novietota zem velkmes skapja ar ieslēgtu velkmes ventilatoru. Kastes augšējā un apakšējā sienā jābūt ventilācijas atverēm, kas sadegšanai nodrošina pietiekamu gaisa pieplūdi, nepakļaujot degošo paraugu caurvējam. 3.7.2.2. Atbalsta statnis sastāv no divām skavām, kuras ar šarnīrsavienojumiem var noregulēt jebkādā stāvoklī. 3.7.2.3. Deglis ir Bunzena vai Tirila tipa gāzes deglis ar 10 mm sprauslu. Sprauslu nedrīkst aprīkot ar papildierīcēm. 3.7.2.4. Nodrošina metāla sietu ar acu izmēru 20 un vispārējiem izmēriem aptuveni 100 × 100 mm. 3.7.2.5. Nodrošina ūdens vannu, kuras ieteicamie izmēri ir aptuveni 150 × 75 × 30 mm. 3.7.2.6. Nodrošina taimeri (sekundēs). 3.7.2.7. Nodrošina graduētu skalu (milimetros). 3.7.2.8. Nodrošina bīdmēru (ar precizitāti līdz vismaz 0,05 mm) vai līdzvērtīgu mērierīci. 3.7.3. Testa procedūra 3.7.3.1. Paraugu piestiprina pie vienas skavas uz pamatnes tuvāk galam pie 100 mm atzīmes, un tā garenvirziena ass ir horizontāla, bet šķērsass ir 45° leņķī pret horizontāli. Zem testa parauga piestiprina tīru, pītu metāla sietu uz otro skavu, un to novieto 10 mm horizontāli zem parauga malas, lai paraugs izvirzītos apmēram 13 mm aiz sieta gala (sk. 9.1. attēlu). Uz velkmes skapja galda jānovieto ar ūdeni pildīta vanna, lai testa laikā tajā sakrīt iespējamas degošas daļiņas. 9.1. attēls Piezīmes: 1) TS = testa paraugs; 2) WMF = pīta metāla šķiedra. 3.7.3.2. Gaisa padeve deglim jānoregulē tā, lai iegūtu aptuveni 25 mm augstu zilu liesmu. 3.7.3.3. Deglis jānovieto tā, lai liesma skartu testa parauga ārējo malu (sk. 1. attēlu), un vienlaicīgi tiek iedarbināts taimeris. Liesmu notur saskarē ar paraugu 30 sekundes. Ja paraugs deformējas, kūst vai saraujas prom no liesmas, tad liesma jāpārvieto, lai saglabātu saskari ar paraugu. Ievērojama parauga deformācija testa laikā var rezultātu padarīt nederīgu. Deglis jāatvirza pēc 30 sekundēm vai tad, kad liesmas fronte sasniedz 25 mm atzīmi. Degli atvirza vismaz 450 mm no parauga, un velkmes skapis noslēdz. 3.7.3.4. Kad liesmas fronte ir sasniegusi 25 mm atzīmi, tad jāatzīmē taimera rādītais laiks sekundēs kā laiks t1. 3.7.3.5. Taimeri aptur tad, kad degšana (ar liesmu vai bez tās) ir beigusies vai sasniegusi 100 mm atzīmi no brīvā gala. Taimera rādīto laiku atzīmē kā laiku t. Ja paraugu atkārtoti aizdedzina degošs materiāls, kas sakritis uz pītā metāla sieta, testa rezultāts var kļūt nederīgs. 3.7.3.6. Ja degšana nesasniedz 100 mm atzīmi, tad nenodegušo attālumu no 100 mm atzīmes gar parauga apakšējo malu izmēra un noapaļo uz augšu vai uz leju līdz tuvākajam milimetram. Tādējādi nodegušais attālums ir vienādas ar 100 mm mīnus nenodegušais attālums, un to izsaka mm. 3.7.3.7 Ja paraugs ir nodedzis līdz 100 mm atzīmei vai aiz tās, tad degšanas ātrumu aprēķina šādi: un izsaka mm/s. 3.7.3.8 Testu, kas aprakstīts 3.7.3.1.–3.7.3.7. punktā, atkārto dažādiem paraugiem, līdz trīs paraugi ir nodeguši līdz 100 mm atzīmei vai aiz tās, vai ir testēti desmit paraugi. 3.7.3.9. Ja tikai viens paraugs no desmit ir nodedzis līdz 100 mm atzīmei vai aiz tās, tad testu, kas aprakstīts 3.7.3.1.–3.7.3.7. punktā, atkārto ne vairāk kā desmit jauniem paraugiem. 3.7.4. Rezultātu izteikšana 3.7.4.1. Testa ziņojumā ietver vismaz šādu detalizētu informāciju: — testēto paraugu skaits, un attiecībā uz katru individuālu paraugu: — identifikācijas līdzekļi, — sagatavošanas un uzglabāšanas metode, — biezums, ko mēra katrā parauga garuma trešdaļā (mm ar vismaz vienu zīmi aiz komata), — degšanas laiks (s), — degšanas attālums (mm), — izklāsts un iemesls, ja paraugs nenodeg līdz 100 mm atzīmei (piem., tāpēc, ka tas pil, tek vai izjūk degošos gabalos), — izklāsts, ja paraugu atkārtoti aizdedzina degošs materiāls, kas sakritis uz pītā metāla sieta. 3.7.4.2. Ja vismaz divi paraugi ir nodeguši līdz 100 mm atzīmei vai aiz tās, nosaka vidējo degšanas ātrumu (izteiktu mm/s un iegūtu no daudzajiem rezultātiem, veicot aprēķinu saskaņā ar 3.7.3.7. punktā norādīto formulu). Tādējādi vidējais degšanas ātrums ir visu to paraugu degšanas ātrumu vidējā vērtība, kuri nodeguši līdz 100 mm atzīmei vai aiz tās. Šo vērtību salīdzina ar 3.7.5.–3.7.5.1. punktā noteiktajām prasībām, un aprēķinus un verifikāciju, kas minēta 3.7.4.3. punktā, neveic. ▼M1 3.7.4.3. Ja neviens no 10 paraugiem nav nodedzis līdz 100 mm atzīmei vai aiz tās vai ja tikai viens no 20 paraugiem ir nodedzis līdz šai atzīmei, aprēķina vidējo degšanas laiku (ACT) un vidējo degšanas attālumu (ACL). 9.1. vienādojums (piezīme: n = paraugu skaits) Rezultātu noapaļo uz augšu vai uz leju līdz tuvākajam sekunžu skaitam, kurš dalās ar pieci. Tomēr, ja ACT ir 0 sekundes, to neizmanto. (t. i., ja degšana ilgst no mazāk nekā 2 sekundēm līdz 7 sekundēm, ACT ir 5 sekundes; ja degšana ilgst no 8 līdz 12 sekundēm, ACT ir 10 sekundes; ja degšana ilgst no 13 līdz 17 sekundēm, ACT ir 15 sekundes, utt.). 9.2. vienādojums (piezīme: n = paraugu skaits) Rezultātu izsaka ar precizitāti līdz 5 mm (t. i., “mazāk nekā 5 mm” norāda, ja degšanas attālums ir mazāks par 2 mm, un tādējādi nekādā gadījumā nedrīkst norādīt ACL = 0 mm). Ja tikai viens paraugs no 20 ir nodedzis līdz 100 mm atzīmei vai aiz tās, uzskata, ka šāda parauga degšanas attālums (t. i., attiecīgā parauga vērtība (100 – nenodegušais attālums)) ir 100 mm. 9.3. vienādojums , izteikts , izteikts Šo vērtību salīdzina ar 3.7.5.–3.7.5.1. punktā noteiktajām prasībām. ▼B 3.7.5. Prasības attiecībā uz tādu degvielas tvertņu materiālu ugunsizturību, kas nav metāls 3.7.5.1. Degvielas tvertnes materiāls nedrīkst degt ar vidējo degšanas ātrumu, kas lielāks par 0,64 mm/s, kurš noteikts saskaņā ar 3.7.–3.7.4.3. punktā noteikto testa procedūru.